Procurorii Parchetului de pe langa Curtea de Apel Ploiesti au extins cercetarile fata de SC Petrotel Lukoil SA Ploiesti si directorul acesteia, Bogdanov Andrey Iurevici, si sub aspectul infractiunii de folosire cu rea credinta a creditului societatii si o noua fapta de spalare de bani care ar fi dus la decapitalizarea societatii, prejudiciul estimat fiind de aproape 1,2 miliarde euro si peste 1,5 miliarde dolari, potrivit Agerpres.Potrivit unui comunicat transmis de Parchetul de pe langa Curtea de Apel Ploiesti, se precizeaza ca:In dosarul penal nr.254/P/2014 in cadrul caruia se efectueaza cercetari fata de S.C.PETROTEL LUKOIL S.A. Ploiesti si BOGDANOV ANDREY IUREVICI pentru savarsirea infractiunilor de evaziune fiscala si de spalare de bani au fost extinse cercetarile sub aspectul savarsirii infractiunilor de folosirea cu rea credinta a creditului societatii prev. de art.272 alin.1 lit.b din Legea 31/1990 republicata si de spalare de bani prev. de art.29 alin.1 lit.a din Legea 656/2002.Procurorii din cadrul Parchetului de pe langa Curtea de Apel Ploiesti au pus in miscare actiunea penala si au dispus masura preventiva a controlului judiciar fata de RATA ANDREI, DANULESCU DAN, DUTU DOREL, EROGOV YURI, VOINSTEV ALEXEY, ultimii doi avand cetatenie rusa, toti angajati ai SC PETROTEL LUKOIL SA Ploiesti.Cercetarile au stabilit faptul ca, suspecta SC PETROTEL LUKOIL SA Ploiesti, a rambursat in baza unor contracte, cu titlu de imprumut, actionarului majoritar LUKOIL EUROPE HOLDINGS BV Olanda suma de 1.511.904.038,94 dolari SUA si 552.977.284,35 euro cu justificarea restituire creditare.Totodata, suspecta SC PETROTEL LUKOIL SA Ploiesti, a primit in baza unor contracte cu titlu de investitii, de la actionarul majoritar LUKOIL EUROPE HOLDINGS BV Olanda suma de 32.476.926 euro si 304.186.078,78 dolari SUA, desi conform bilanturilor, balantelor si raportarilor catre ANAF, activul societatii este de 48.522.486 euro echivalent moneda nationala, diferenta de 257.995.952 euro neregasindu-se in activul patrimonial al societatii .Mai mult, suspectei SC PETROTEL LUKOIL SA Ploiesti, conform rulajelor de cont, i s-a virat in cont, de la actionarul majoritar LUKOIL EUROPE HOLDINGS BV Olanda, suma totala de 480.176.734,90 euro, echivalent moneda nationala, cu titlu de majorare capital social, dar conform situatiei raportate la Oficiul Registrului Comertului pe baza documentelor financiar contabile ale societatii, capitalul social este de 105.881.929,76 euro echivalent moneda nationala, diferenta de 374.294.805,14 euro neregasindu-se in aportul de capital. Cu toate ca suma respectiva a fost primita cu titlu respectiv, conform rulajelor de cont, aceasta a fost fractionata si rambursata cu titlu restituire creditare in aceeasi zi in care a intrat in conturile bancare.Ca urmare a politicii comerciale practicate de S.C.Petrotel Lukoil S.A., s-a realizat decapitalizarea societatii, fapt relevat si de rapoartele administratorilor societatii, rapoarte aferente anilor 2012 si 2013.Valoarea prejudiciului, estimata in acest moment, este in cuatum de 1.185.268.188,35 EURO si 1.526.293.530,93 USD pentru infractiunea prev. de art. 272, alin.1, lit. b din Legea 31/1990 republicata si in cuantum de 1.526.293.530,93 USD si 552.977.284,35 EURO pentru infractiunea prev. de art. 29, alin. 1, lit. a din Legea 656/2002 .La data de 08.07.2014, in conformitate cu prevederile legale, respectiv art.32 din Legea 656/2002 potrivit carora ,,in cazul in care s-a savarsit o infractiune de spalare a banilor (...), luarea masurilor asiguratorii este obligatorie,, si in acelasi sens art.33 alin.6 din Legea 656/2002,, pentru a garanta ducerea la indeplinire a confiscarii bunurilor, este obligatorie luarea masurilor asiguratorii prevazute de codul de procedura penala,, s-a dispus masura sechestrului asigurator.Masurile instituite au avut un caracter strict procedural in conformitate cu legile speciale si normele de procedura penala, singurele care guverneaza procesul penal.Cercetarile urmeaza a fi continuate pentru strangerea si a altor probe necesare pentru stabilirea situatiei de fapt in integralitatea ei, pentru identificarea altor persoane ce au savarsit infractiuni si in vederea stabilirii raspunderii penale a acestora.Cercetarile au fost efectuate cu sprijinul Serviciului Roman de Informatii si al altor autoritati competente.Aceasta rafinarie s-a aflat anul trecut in centrul unui scandal imens cu conotatii politice, dupa ce Parchetul de pe langa Curtea de Apel Ploiesti a decis, in luna octombrie, punerea sub sechestru asigurator a produselor rafinariei Petrotel Lukoil aflate in depozitele si conductele Oil Terminal, pana la concurenta sumei de 1,039 miliarde lei. Prejudiciul estimat era de 1,039 miliarde lei (230 de milioane de euro), din care 112 milioane de euro din evaziune fiscala si restul din spalare de bani.In disputa a intervenit insa premierul Victor Ponta, care s-a declarat nemultumit de sechestrul impus de procurori in cazul prezumtivei evaziuni de 230 de milioane de euro de la Lukoil, afirmand ca acolo sunt 3.500 de angajati care trebuie sa isi primeasca salariile iar actionarii nu "fugeau cu conductele in Rusia".In urma declaratiilor facute de premier, sechestrul asupra bunurilor Petrotel a fost ridicat partial.De altfel, in acea perioada Lukoil a amenintat cu inchiderea rafinariei Lukoil Romania detine o cota de aproximativ 20% din piata totala de produse petroliere din Romania. In prezent, compania Lukoil Romania detine rafinaria Petrotel si comercializeaza carburanti printr-o retea de 300 de statii de distributie.